Захарий владее гръцки и славянски език. Известно време е монах в атонския манастир Ватопед, впослествие — духовник в Нарта, където Нифонт го среща и става негов послушник. Двамата заминават за Албания, за да проповядват срещу унията със Западната църква. Прекарват известно време в Круя при Георги Кастриоти, а после, след падането на Константинопол в ръцете на османците, се установяват в манастира „Света Богородица“ в Охрид.